- Hindi News
- National
- डीसी ऑफिस में सेटिंग कर ट्रेजरी से ले गए पेपर, सेंटर पर पहुंचाने से पहले किया लीक
डीसी ऑफिस में सेटिंग कर ट्रेजरी से ले गए पेपर, सेंटर पर पहुंचाने से पहले किया लीक
एचटेटलेवल-3 (पीजीटी) के पेपर की आंसर-की लीक करने वाले गिरोह में डीसी ऑफिस से लेकर नगरपरिषद और बोर्ड के अधिकारियों तक की मिलीभगत का खुलासा हुआ है। गोहाना नगरपरिषद सचिव पवित्र गुलिया और सोनीपत के तिहाड़ बागड़ू के राजकीय कन्या सीनियर सेकंडरी स्कूल के लेक्चरर राजीव दहिया ट्रेजरी से पेपर लेकर निकले थे, लेकिन रास्ते में बंडल खोलकर एक सेट निकाल लिया। यही नहीं, इंडियन माॅर्डन सीनियर सेकंडरी स्कूल में बने परीक्षा केंद्र के इंचार्ज ने सील टूटा बंडल बगैर किसी ऐतराज के रिसीव भी कर लिया। जांच में खुलासा हुआ है कि इसके लिए गिरोह के सदस्यों ने पहले से ही प्लानिंग की हुई थी। सीनियर अफसरों से मिलीभगत कर मनचाहे सेंटर पर ड्यूटी भी लगवाई गई।
राजेंद्र रंधावा
पवित्र गुलिया
14 नवंबर को दोपहर बाद 2 बजे एचटेट लेवल-3 का पेपर था। पवित्र सिंह राजीव दहिया दोपहर 12:30 ट्रेजरी से पेपर लेकर निकले। दोनों सीधे राजीव दहिया के घर पहुंचे। वहां पर पेपर का बंडल खोला गया। इसमें से एक सेट निकालकर फोटो कॉपी की गई। एक पेपर साॅल्वर टीम ने इसे साॅल्व किया। इसके बाद ऑन्सर-की वॉट्सएप पर 200 लोगों को शेयर की गई। दो-दो लाख रुपए में सौदा किया गया था।
दोनों गोहाना रोड बाईपास स्थित परीक्षा केंद्र पहुंचे। चूंकि काम मिलीभगत से हो रहा था, इसलिए सोनीपत के ठरू निवासी परीक्षा केंद्र इंचार्ज राजेंद्र रंधावा ने बिना ऐतराज के पेपर का सील टूटा बंडल रिसीव कर लिया। इस तरह से सोनीपत से लीक पेपर पूरे हरियाणा में फैल गया।
सोनीपत के सेक्टर-23 निवासी पवित्र सिंह गुलिया ने और सेक्टर-23 के ही राजीव दहिया ने डीसी ऑिफस के किसी अधिकारी की मिलीभगत से अपनी ड्यूटी ट्रेजरी से इंडियन माॅर्डन सीनियर सेकंडरी स्कूल में बनाए गए सेंटर तक पेपर पहुंचाने के लिए लगवाई।
मिलीभगत मिली तो होगी कार्रवाई
पवित्रगुलिया करीब 15 दिन से अनुपस्थित चल रहे हैं। इस बारे में गोहाना नगरपरिषद के प्रशासक एसडीएम से रिपोर्ट मांगी गई है। सरकार को भी पत्र लिखा जाएगा। यदि किसी कर्मचारी की मिलीभगत मिली तो उस पर सख्त कार्रवाई होगी। -राजीव रतन,डीसी,सोनीपत
एक-दो दिन में बड़ा खुलासा करेंगे
पेपरका बैग ट्रेजरी से पवित्र गुलिया राजीव दहिया लेकर चले थे। इन्होंने रास्ते में गड़बड़ी की। स्कूल संचालक राजेंद्र गाहल्याण की भूमिका भी संदिग्ध रही है। एक-दो दिन में पूरे मामले पर बड़ा खुलासा करेंगे। दो टीमें लगातार दबिश दे रही हैं। -अभिषेकजोरवाल, एसपी,जींद
एसपी ने जांच अधिकारी बदला
जांचधीमी होता देख जींद के एसपी अभिषेक जोरवाल ने जांच अधिकारी को बदल दिया। पहले जांच डीएसपी दिनेश यादव कर रहे थे, लेकिन अब जांच टीम का इंचार्ज एएसपी नरवाना वसीम को बनाया गया है। बताया जा रहा है कि जांच बदलने के बाद ही रंधावा की गिरफ्तारी संभव हो पाई।
पवित्र गुलिया, राजीव दहिया के अलावा एसआईटी स्कूल संचालक राजेंद्र गाहल्याण, सज्जन सिंह अहलावत तेवड़ी गांव निवासी अनिल मलिक की भी तलाश कर रही है। हालांकि, जींद पुलिस नामों के अतिरिक्त अभी यह खुलासा नहीं कर रही है कि इन लोगों की क्या भूमिका रही। सूत्रों का कहना है कि स्कूल संचालक के कहने पर ही रंधावा ने सील टूटा बंडल रिसीव किया था। वहीं, सज्जन सिंह अहलावत ने ड्यूटी आदि लगवाने में सेटिंग की। पुलिस ने ऑन्सर-की लीक मामले में अब तक राजेंद्र रंधावा सहित कुल 14 आरोपियों को गिरफ्तार किया है।
दैनिक भास्कर ने 20 नवंबर को प्रकाशित रिपोर्ट में बताया था- कि बोर्ड का सुरक्षा चक्र आखिरी घंटों में टूटा।
tgl_Latn sot_Latn hin_Deva hin_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva